Lashai ka sngi, yn hiar U bah Hek, ban kanbas elekshon sha Shella
Rupang » Khubor » Lashai ka sngi, yn hiar U bah Hek, ban kanbas elekshon sha Shella
Shillong: U myntri ba dei peit ia ka tnad ka koit ka khiah ha ka jylla, u bah Alexander L Hek, u la iathuh ba ha ka sngi saitjain kata ha ka 19 tarik Risaw 2019 un hiar sha Shella ban leit ban ialap eleksion na ka bynta u kyrtong BJP u bah Joshua Warjri u ban iakhun ia kane ka eleksion shiteng samoi.
Na ka liang u bah Hek haba ia kren bad ki lad pathai khubor, u la iathuh ba haba la bun ki kyrtong ka jingialeh kan don beit, hynrei na ka liang ka BJP ha ka MP elekshon ka la ioh haduh 4000 vote na Shella konstitwensi bad ha ka MLA elekshon ba ladep ruh ka la ioh ha duh 3800 vote bad na ka liang ka BJP ki la don lypa ia ki vote bank; te na ka liang ki jong ka party BJP ngi kyrmen ba u kyrtong ka BJP lada u la khlain lypa na lade ruh te ngi don jingkyrmen.
“Ka BJP mynta ka synshar ia ka ri India hi baroh kawei bad lada ka jylla jong ngi hi ka kwah ba ngin dang kham kiew ha ka ioh ka kot ha ka liang ka roi ka par ngi donkam ban jied ia ka party ka ba synshar ia ka ri India tang kata kan wan rah ia ka jingmyntoi ia baroh kawei ka jylla khamtam ia ka Shella hi”.
Na ka liang u bah Hek u la ong “Ynda nga la leit hi ngan sa tip ba haduh katno ka party jong ngi ka khlain bad kaei ka party ruh ka ba khlain ha kane ka elekshon shiteng samoi”.